text: [{"text_idx": "#000000", "text": "So inniligt sum ta\u00f0 kann gerast. Konsertir i\u0301 stovum hja\u0301 fo\u0301lki. Heimagj\u00f8rdur matur. Hugni i\u0301 heimsflokki.\nBed&Breakfast i\u0301 Leirvi\u0301k. Hugnaliga heimi\u00f0 hevur eina felags uppihaldsstovu, terrassu, gar\u00f0 og o\u0301keypis wi-fi. Hv\u00f8nn dag ver\u00f0ur bor\u00f0reitt vi\u00f0 go\u0301\u00f0um continental morgunmati.\nI\u0301 mai 2000 l\u00e6t Ba\u0301ta- og Listasavni\u00f0 i\u0301 Leirvi\u0301k a\u0301 fyrsta sinni upp fyri almeninginum. Talan er i\u0301 sto\u0301ran mun um lutir, i\u00f0 Jo\u0301run og Osmund Justinussen hava savna\u00f0 saman."}, {"text_idx": "#000001", "text": "So inniligt sum ta\u00f0 kann gerast. Konsertir i\u0301 stovum hja\u0301 fo\u0301lki. Heimagj\u00f8rdur matur. Hugni i\u0301 heimsflokki."}, {"text_idx": "#000002", "text": "Bed&Breakfast i\u0301 Leirvi\u0301k. Hugnaliga heimi\u00f0 hevur eina felags uppihaldsstovu, terrassu, gar\u00f0 og o\u0301keypis wi-fi. Hv\u00f8nn dag ver\u00f0ur bor\u00f0reitt vi\u00f0 go\u0301\u00f0um continental morgunmati."}, {"text_idx": "#000003", "text": "I\u0301 mai 2000 l\u00e6t Ba\u0301ta- og Listasavni\u00f0 i\u0301 Leirvi\u0301k a\u0301 fyrsta sinni upp fyri almeninginum. Talan er i\u0301 sto\u0301ran mun um lutir, i\u00f0 Jo\u0301run og Osmund Justinussen hava savna\u00f0 saman."}, {"text_idx": "#000004", "text": "Visit Eysturland bjo\u0301\u00f0ar fer\u00f0afo\u0301lkum v\u00e6lkomnum"}, {"text_idx": "#000005", "text": "Eysturkommuna hevur ment ein savnandi fer\u00f0avinnusamleika, hv\u00f8rs endama\u0301l er at bjo\u0301\u00f0a \u00f8ll fer\u00f0avinnutilbo\u00f0 fram undir einum og sama flaggi."}, {"text_idx": "#000006", "text": "Hetta, fyri at ta\u00f0 skal vera l\u00e6ttari hja\u0301 fer\u00f0afo\u0301lki at finna runt i\u0301 mongu tilbo\u00f0unum, og eisini fyri at ta\u00f0 skal vera l\u00e6ttari hja\u0301 i\u0301bu\u0301gvunum i\u0301 kommununi at bjo\u0301\u00f0a si\u0301nar v\u00f8rur og t\u00e6nastur fram."}, {"text_idx": "#000007", "text": "Eysturkommuna var\u00f0 stovna\u00f0 tann 1. Januar 2009, ta\u0301 G\u00f8tu- og Leirvi\u0301kar kommunur l\u00f8gdu saman i\u0301 eina kommunu. Ho\u0301ast unga aldurin hja\u0301 Eysturkommunu, so er s\u00f8gan og mentanin ri\u0301ka\u00f0 vi\u00f0 alskyns s\u00f8gum, sagnum og fornminnum til ny\u0301ggjari to\u0301nleik, skaldskap og upplivingar av ymiskum slag."}, {"text_idx": "#000008", "text": "S\u00f8gan i\u0301 Eysturkommunu er ri\u0301k, og er m\u00f8guleiki hja\u0301 fer\u00f0andi at vitja\u00f0 ymisk s\u00f8vn i\u0301 kommununi. Ein vitjan i\u0301 Bla\u0301sastovu i\u0301 Nor\u00f0rag\u00f8tu gevur innlit i\u0301 liviumst\u00f8\u00f0urnar fyrr i\u0301 ti\u0301\u00f0ini, ta\u0301 li\u0301vi\u00f0 var alt anna\u00f0 enn telduski\u0301ggar, sosialir mi\u00f0lar og pitsa. Eisini spi\u0301lar Ba\u0301ta- og Listasavni\u00f0 i\u0301 Leirvi\u0301k seg u\u0301t vi\u00f0 f\u00f8royskum a\u0301raba\u0301tum og ma\u0301lningalist av Leirvi\u0301k. S\u00f8gan um Tro\u0301ndur i\u0301 G\u00f8tu er o\u0301vikalig, og er m.a. m\u00f8guleiki av vitja vaktartorni\u00f0 hja\u0301 Tro\u0301ndi i\u0301 G\u00f8tu vi\u00f0 G\u00f8tugjo\u0301gv og at si\u0301ggja vi\u0301kingaleivdir fra\u0301 fornari ti\u0301\u00f0 a\u0301 Toftanesi i\u0301 Leirvi\u0301k."}, {"text_idx": "#000009", "text": "To\u0301nleikur er ein sto\u0301rur partur av samleikanum hja\u0301 Eysturkommunu, har G! Festivalurin, Hoyma konsertirnar, og heimskenda Eiv\u00f8r Pa\u0301lsdo\u0301ttir ganga a\u0301 odda. Kom og uppliv G\u00f8tusand a\u0301 ha\u0301sumri, ta\u0301 ljo\u0301min fra\u0301 G! Festivalinum fyllir Sy\u00f0rug\u00f8tu, ella vitja hugnaligu og inniligu HOYMA konsertinar, i\u00f0 ver\u00f0a hildnar heima i\u0301 stovunum hja\u0301 borgarum i\u0301 Eysturkommunu."}, {"text_idx": "#000010", "text": "Ta\u00f0 eru mong, i\u00f0 eru na\u0301ttu\u0301rumenniskju, og m\u00f8guleikarnir at fer\u00f0ast i\u0301 na\u0301ttu\u0301runi eru no\u0301gvir i\u0301 Eysturkommunu. Uppliv so\u0301larris a\u0301 G\u00f8tuvi\u0301k og so\u0301lsetur nor\u00f0uri i\u0301 Dju\u0301punum a\u0301 Leirvi\u0301ksfir\u00f0i, ella ein gongutu\u0301r eftir gomlu bygdag\u00f8tuni millum Leirvi\u0301k og Nor\u00f0rag\u00f8tu. Ein av F\u00f8roya vakrastu na\u0301ttu\u0301ruperlum er G\u00f8tusandur, i\u00f0 somulei\u00f0is eisini er st\u00f8rsta sp\u00e6lipla\u0301ssi i\u0301 kommununi."}, {"text_idx": "#000011", "text": "Eysturkommuna hevur eitt fj\u00f8lbroytt handilsli\u0301v vi\u00f0 kl\u00e6dnahandlum, matv\u00f8ruhandlum og \u00f8\u00f0rum sma\u0301handlum. Eisini er m\u00f8guleiki at gista vi\u00f0 G\u00f8tugjo\u0301gv ella i\u0301 Leirvi\u0301k og fleiri m\u00f8guleikar eru i\u0301 kommununi at keypa s\u00e6r ein betri bita ella ein kaffimunn."}, {"text_idx": "#000012", "text": "Vi\u00f0 alskyns m\u00f8guleikum fyri upplivingum, ynskir Eysturkommuna \u00f8llum vitjandi hjartaliga v\u00e6lkomnum til kommunua!"}, {"text_idx": "#000013", "text": "Visit Eysturland er partur av Eysturkommunu og stendur fyri arbei\u00f0num at menna fer\u00f0avinnuna i\u0301 \u00f8kinum."}]